turjo4nis/wikipedia-bn-dump-20250701 huggingface dataset:
সম-আয়ন প্রভাব

কোন দ্রবণে দুটি তড়িৎবিশ্লেষ্যের আয়নায়নে বা বিয়োজনে উৎপন্ন আয়ন গুলির মধ্যে যে আয়নটি উভয় তড়িৎবিশ্লেষ্যের ক্ষেত্রে একই বা সাধারণ তাকে রসায়নে সম-আয়ন বলে।

মৃদু তড়িৎবিশ্লেষ্যের দ্রবণে সম-আয়নসম্পন্ন তীব্র তড়িৎবিশ্লেষ্য যোগ করলে দ্রবণে মৃদু তড়িৎবিশ্লেষ্যের আয়নায়ন মাত্রা হ্রাস পায় একে সম-আয়ন প্রভাব () বলে।

এটি মূলত লা-শাতেলিয়ার নীতির একটি প্রয়োগ।

উদাহরণ

মৃদু অ্যাসিডের ওপর প্রভাব
অ্যাসিটিক অ্যাসিড একটি মৃদু অ্যাসিড হওয়ার জন্য জলীয় দ্রবণে স্বল্পমাত্রায় আয়নিত হয় এবং নিম্নলিখিত সাম্যবস্থার সৃষ্টি করে:

CH3COOH + H2O     H3O +  +  CH3COO−

এই দ্রবণে যদি তীব্র তড়িৎবিশ্লেষ্য সোডিয়াম অ্যাসিটেট লবণ যোগ করা হয় তাহলে এটি সম্পূর্ণ বিয়োজিত হয়ে CH3COO− ও Na+ আয়ন উৎপন্ন করে এর ফলে CH3COO− আয়ন এর আধিক্য ঘটে যায় এবং সাম্যাবস্থা বিঘ্নিত হয়।

লা-শাতেলিয়ার নীতি অনুযায়ী, কিছু পরিমাণ CH3COO− আয়ন H3O + আয়নের সাথে যুক্ত হয়ে CH3COOH ও H2O অণু গঠন করে। ফলে সাম্য বিক্রিয়ার বামদিকে সরে গিয়ে বজায় থাকে। এই ঘটনায় CH3COOH এর আয়নায়ন মাত্রা হ্রাস পায়, ফলে দ্রবণের pH বৃদ্ধি পায়।

মৃদু ক্ষারকের ওপর প্রভাব
অ্যামোনিয়া একটি মৃদু ক্ষারক হওয়ার জন্য জলীয় দ্রবণে স্বল্পমাত্রায় আয়নিত হয় এবং নিম্নলিখিত সাম্যবস্থার সৃষ্টি করে:

NH3 + H2O     NH4 +  +  OH−

এই দ্রবণে যদি তীব্র তড়িৎবিশ্লেষ্য অ্যামোনিয়াম ক্লোরাইড লবণ যোগ করা হয় তাহলে এটি সম্পূর্ণ বিয়োজিত হয়ে Cl− ও NH4+ আয়ন উৎপন্ন করে এর ফলে NH4+ আয়ন এর আধিক্য ঘটে যায় এবং সাম্যাবস্থা বিঘ্নিত হয়।

লা-শাতেলিয়ার নীতি অনুযায়ী, কিছু পরিমাণ NH4+ আয়ন OH − আয়নের সাথে যুক্ত হয়ে NH3 ও H2O অণু গঠন করে। ফলে সাম্য বিক্রিয়ার বামদিকে সরে গিয়ে বজায় থাকে। এই ঘটনায় NH3 এর আয়নায়ন মাত্রা হ্রাস পায়, ফলে দ্রবণের pH হ্রাস পায়।

বাফার ক্রিয়া

বৈশ্লেষিক রসায়ন
দ্রাব্যতা গুণফল এর নীতি প্রয়োগ করে অজৈব রসায়নে ধাতব মূলকের গুণগত বিশ্লেষণ (Quantitative analysis) করা হয় এখানে ধাতব মূলকগুলিকে বিভিন্ন শ্রেণীতে ভাগ করে তাদের চিহ্নিতকরণের জন্য অনেক ক্ষেত্রে সম-আয়ন প্রভাবের সাহায্য নেওয়া হয়।

তথ্যসূত্র

সাম্যাবস্থার রসায়ন
ভৌত রসায়ন
রসায়ন
রাসায়নিক বিক্রিয়া
দ্রবণ
অম্লের ক্ষমতা

অম্লের ক্ষমতা () হল কোনো অম্ল বা অ্যাসিডের বিয়োজন হবার ক্ষমতা। যদি কোনো অ্যাসিড HA হয়, তবে তার H+ ও A- আয়ন তৈরীর ক্ষমতাকেই অম্লের ক্ষমতা বলে।

HA -> H+ + A-

কিছু তীব্র অ্যাসিডের উদাহরণ হল হাইড্রোক্লোরিক অ্যাসিড (HCl), পারক্লোরিক অ্যাসিড (HClO4), নাইট্রিক অ্যাসিড (HNO3) ও সালফিউরিক অ্যাসিড (H2SO4)।

মৃদু অ্যাসিডের ক্ষেত্রে উৎপন্ন আয়নগুলি অ্যাসিডের সাথে সাম্যাবস্থায় থাকে। যেমন অ্যাসিটিক অ্যাসিড (CH3COOH)।

HA <=> H+ + A-

পরিমাপ 
টাইট্রেশনের দ্বারা মূলত এগুলোর পরিমাপ করা হয়। যদি অম্ল বিয়োজন ধ্রুবক  হয় তবে,  এর মান দেখে অম্লের ক্ষমতা নির্ণয় করা যায়, মূলত মৃদু অ্যাসিডের জন্য।

 এর মান যত কম হয়, অ্যাসিডের ক্ষমতাও তত বেশি। মূলত জলীয় দ্রবণ বা ডিএমএসও (ডাইমিথাইল সালফক্সাইড) দ্রবণে এই সমস্ত পরীক্ষা করা হয়। বিয়োজন মাত্রাই ঠিক করে দেয় মৃদু অ্যাসিডের ক্ষমতা।

তীব্র অ্যাসিড 
তীব্র অ্যাসিড হল অ্যাসিডের এমন একধরনের প্রকারভেদ যাতে প্রায় সমস্ত অ্যাসিডের অণুই আয়নে বিয়োজিত হয়। অর্থাৎ বিয়োজন মাত্রা ১।

এখানে উৎপন্ন আয়নগুলি মূল অ্যাসিডের সাথে সাম্যাবস্থায় থাকে না।

জলীয় দ্রবণে,
 নাইট্রিক অ্যাসিড HNO3  = −১.৬ 
 সালফিউরিক অ্যাসিড H2SO4 (কেবলমাত্র প্রথম বিয়োজনে, ≈ −৩)

মৃদু অ্যাসিড 

মৃদু অ্যাসিড হল অ্যাসিডের এমন একধরনের প্রকারভেদ যাতে খুব কম সংখ্যক অ্যাসিডের অণু আয়নে বিয়োজিত হয়। অর্থাৎ বিয়োজন মাত্রা <<১।

এখানে উৎপন্ন আয়নগুলি মূল অ্যাসিডের সাথে সাম্যাবস্থায় থাকে। সাম্যাবস্থার সাপেক্ষে সাম্য ধ্রুবক হিসেবে অম্ল বিয়োজন ধ্রুবক  ব্যবহার করা হয়।

আম্লিকতার বিচারে একক্ষারীয় (অ্যাসিটিক অ্যাসিড), দ্বিক্ষারীয় (অক্সালিক অ্যাসিড), ত্রিক্ষারীয় (ফসফরিক অ্যাসিড) ইত্যাদি অ্যাসিড দেখা যায়।

অনুবন্ধী ক্ষারক

প্রভাবক

ইন্ডাকটিভ এফেক্ট 
তড়িৎঋণাত্মক মৌলের ইলেকট্রনের প্রতি আকর্ষণের উপর ভিত্তি করে এবং তার অবস্থানের উপর ভিত্তি করে অ্যাসিডের ক্ষমতা বিভিন্ন স্থানে বিভিন্ন হয়।

হ্যালোজেন প্রভাবিত বিউটানোয়িক অ্যাসিডের অম্ল ক্ষমতার পরিবর্তন দেখানো হল:

এখানে ক্লোরিনের অবস্থানের উপর ভিত্তি করে pKa পরিবর্তিত হচ্ছে।

জারণ সংখ্যার প্রভাব

ব্যাকবন্ডিং 
অনেক ক্ষেত্রে লুইস অ্যাসিডের ক্ষমতা নির্ধারণ করতে এটির ভূমিকা গুরুত্বপূর্ণ। যেমন: BF3, BCl3, BBr3, BI3 ইত্যাদি। এখানে pπ-pπ বা pπ-dπ ব্যাকবন্ডিং লক্ষ্য করা যায়। যত ব্যাকবন্ডিং এর মাত্রা ভালো হয়, অম্লের ক্ষমতা তত কমে।

তথ্যসূত্র

বহিঃসংযোগ 
 Titration of acids - freeware for data analysis and simulation of potentiometric titration curves

অম্ল
ইডিয়াপ্পাম

ইডিয়াপ্পাম (  , মালায়ালাম : ഇടിയപ്പം) বা স্ট্রিং হপার যা ইন্দিয়াপ্পা ( সিংহলা : ඉඳිආප්ප), নুল পুট্টু (  , মালায়ালাম : നൂൽപ്പുട്ട്), নুলাপ্পাম (  , মালায়ালাম : നൂലപ്പം), বা ওটু শাভিগে ( কন্নড় : ಒತ್ತು ಶಾವಿಗೆ) ইত্যাদি বহুল নামে পরিচিত এটি ভারতের কেরালা ও তামিলনাড়ু রাজ্য থেকে উদ্ভূত একটি রান্নার পদ। এটি চালের আটা দিয়ে তৈরি নুডুলস -এর মতই হয়। এটি সাধারণত ভাপিয়ে রানা করা হয়। পদটি দক্ষিণ-পূর্ব এশিয়াতেও প্রচলিত। মালয়েশিয়া এবং সিঙ্গাপুরে একে পুত্তু মায়াম বলা হয় এবং ইন্দোনেশিয়াতে একে পুত্তু মায়াং বলা হয়।

ইতিহাস 
খাদ্য ইতিহাসবিদ কে টি আচায়ার মতে, সঙ্গম সাহিত্যে উল্লিখিত আছে যে, ইডিয়াপ্পম, আপ্পাম, ইডলি, ধোসা এবং ভাদাই খ্রিস্টীয় ১ম শতাব্দীতে তামিল দেশের প্রচলিত খাদ্যবস্ত ছিল।  কন্নড় ভাষায় রচিত লোকোপকার (১০২৫ খ্রীঃ) রান্নার বইতেও এই খাবার তৈরির পদ্ধতি এবং এর জন্য ব্যবহৃত বিশেষ ছাচ-প্রেসার যন্ত্রের উল্লেখ রয়েছে।

প্রস্তুতি 

ইডিয়াপ্পম তৈরির মূল উপাদান হল্ চালের আটা, লবণ এবং জল। ইডিয়াপ্পম তৈরির বিভিন্ন পদ্ধতি আছে। তামিলনাড়ু এবং কেরালার বেশিরভাগ অংশে প্রথমে বিশেষ পদ্ধতিতে চালের আটার সেমাই বা নুদলস তৈরি করা হয়, তারপর সেই নুদলস ভাপিয়ে ইডিয়াপ্পাম তৈরি করা হয়। তামিলনাড়ুর কঙ্গু অঞ্চলে, চালের আটা দিয়ে তৈরি বলকে চাপ দেওয়া হয় ও ইডিয়াপ্পম তৈরি করা হয়। কর্ণাটকের অট্টু শাভিজ তৈরির প্রক্রিয়ার সাথে এর কিছু মিল দেখা যায়।  সাধারণত প্রাতঃরাশ বা রাতের খাবারে একটি তরকারি (আলু, ডিম, মাছ বা মাংসের তরকারি বা রসম) এবং নারকেল চাটনির সাথে ইডিয়াপ্পম পরিবেশন করা হয়। এটি কেরালার মালাবার অঞ্চলে নারকেলের দুধ এবং চিনি দিয়ে পরিবেশন করা হয়। এটি সাধারণত দুপুরের খাবারে পরিবেশন করা হয় না। তামিলনাড়ু, কেরালা এবং শ্রীলঙ্কার অন্যান্য অংশে, এটি বেশিরভাগই মশলাদার তরকারি বা রসম দিয়ে খাওয়া হয়। এর প্রস্তুতিতে গমের আটা ব্যবহার করলে এটি একটি বাদামী আভা দেয়।

ইডিয়াপ্পম প্রস্তুত করতে প্রথমে গরম জলের সাথে চালের আটা মেশানো হয়। ঐচ্ছিকভাবে ঘি যোগ করা যায়। স্বাদ অনুসারে লবণ যোগ করতে হয়। এবার সেই চালের আটা মেখে প্রস্তুত মন্ডটিকে একটি মসৃণ আকার দিয়ে হয়। এরপর একটি বিশেষভাবে প্রস্তুত ইদিয়াপ্পাম প্রেস যন্ত্র বা একটি চালনির ভেতরে সেই চালের আটার মন্ড দিয়ে পূরণ করতে হয় এবং চাপ দিয়ে নুডুলস তৈরি করে কলা পাতায় বা সরাসরি একটি ইডলি স্টিমারে রাখতে হয়। ইচ্ছা হলে এতে সামান্য কোড়ানো নারকেল যোগ করা যায়। এরপর ৫-১০ মিনিটের জন্য নুদলস ভাপাতে হয়। এরপর প্রস্তুত ইডিয়াপ্পাম নারকেল ঝাঁঝরি ( পোল সাম্বোলা ) এবং নারকেলের দুধ ( কিরি হোডি ) দিয়ে পরিবেশন করা হয়।

তথ্যসূত্র 

তামিল রন্ধনশৈলী
ভাপায়িত খাবার
কেরল রন্ধনশৈলী
ভিডিও ক্লিপযুক্ত নিবন্ধ
ডান্ডি কেন্দ্রীয় মসজিদ

ডান্ডি কেন্দ্রীয় মসজিদ (জামিয়া মসজিদ নামেও পরিচিত) শহরের কেন্দ্রের উত্তর-পূর্বে ব্রাউন এবং মিলন রাস্তার সংযোগস্থলে অবস্থিত। মসজিদটি ১৯৭৯ সালে দক্ষিণ এরস্কিন স্ট্রিটে অবস্থিত ছিলো এবং পরের বছর ১১২-১১৪  হিলটাউনে স্থানান্তরিত হয়। ১৯৯৫ সালে শহরে ইসলামি সম্প্রদায়ের বৃদ্ধির ফলে বৃহত্তর প্রাঙ্গণের প্রয়োজন হয়, যার ফলে এই মসজিদটি নির্মাণ করা হয়। 

ব্রিটেনে মুসলিম' সংগঠন  জামিয়া মসজিদকে দেওবন্দী হিসেবে শ্রেণীবদ্ধ করেন। 

এটি ছিল উত্তর-পূর্ব স্কটল্যান্ডে নামাজের উদ্দেশ্য নিয়ে প্রথম নির্মিত মসজিদ। দক্ষিণ-পূর্বে মক্কা বরাবর মুখ করে মসজিদটি নির্মাণ করা হয়। নির্মানে দায়িত্বপ্রাপ্ত স্থপতিরা ছিলেন লুকাস ডাউ ডিজাইন স্টুডিও। এটি ট্রাপিজিয়াম আকৃতির এবং একটি বৃত্তাকার তামার ছাদ রয়েহে যা মসৃণ ক্রিম পাথর দিয়ে নির্মিত। প্রতিটি কোণে একটি গোলাকার টাওয়ার রয়েছে, যার শীর্ষে একটি মিনার এবং কাঁচ রয়েছে। দক্ষিণে মিহরাব রয়েছে ও এর উপরে একটি গম্বুজ রয়েছে। প্রতিটি উচ্চতায় ২ থেকে ৪ টি পূর্ণ-দৈর্ঘ্যের জানালা রয়েছে, যা খিলানযুক্ত আয়তক্ষেত্রাকার ফ্রেমে লাগানো। মসজিদের দক্ষিণ-পূর্ব দিকে, গাড়ি পার্কের অপর প্রান্তে, কমিউনিটি সেন্টার রয়েছে। 

মসজিদে প্রবেশের পথ উত্তর দিকে দেয়ালে সারিবদ্ধভাবে জুতার তাক রয়েছে। পুরুষ নামাজ কক্ষ নিচতলায় অবস্থিত। এটি আকারে বড়, ও নামাজে সারিবদ্ধ হয়ে দাঁড়ানোর জন্য লাল গালিচায় সোনালী রেখা দেওয়া রয়েছে। সিলিংগুলি কাঠ দিয়ে প্যানেল করা হয়। দক্ষিণ দেয়ালে ইমামের জন্য অর্ধবৃত্তাকার মিহরাব রয়েছে। মসজিদের দেয়ালগুলি সাদা রঙের। মসজিদের দক্ষিণ ও পূর্ব কোণে বইয়ের কেস রয়েছে, যেখানে তসবি, কাঠের স্ট্যান্ড এবং দক্ষিণ দেওয়ালে নামাজে সময়ের জন্য একটি ঘড়ি রয়েছে। মসজিদের পশ্চিম কোণে বাইরের দিকে পুরুষদের শৌচাগার রয়েছে।

পুরুষের নামাজ কক্ষের উপরে সরাসরি মহিলাদের নামাজ কক্ষ। এটি ছোট, তবে মহিলাদের নামাজে সারিবদ্ধ হয়ে দাঁড়ানোর জন্য লাল গালিচায় সোনালী রেখা দেওয়া রয়েছে। দক্ষিণ দেওয়ালে ধর্মীয় গ্রন্থের জন্য একটি তাক রয়েছে এবং মেঝেতে ছোট শিশুদের জন্য খেলনা রয়েছে। নামাজ স্থানের উত্তর/উত্তর-পশ্চিমে একটি শৌচাগার রয়েছে।

ইমামগণ
 শায়খ আব্দুল রউফ
 হামজা ইবনে আবদুর রহমান রাঃ

আরও দেখুন
 যুক্তরাজ্যে ইসলাম
 ইসলামি সম্প্রদায় ও শাখা
 মসজিদের তালিকা

বহিঃসংযোগ

তথ্যসূত্র 

স্কটল্যান্ডের মসজিদ
দেওবন্দি মসজিদ
যুক্তরাজ্যে সুন্নি ইসলাম
২০০০-এ সম্পন্ন মসজিদ
২০০০-এ স্কটল্যান্ডে প্রতিষ্ঠিত
স্নেহ রানা

স্নেহ রানা (জন্ম ১৮ই ফেব্রুয়ারি ১৯৯৪) একজন ভারতীয় ক্রিকেটার। তিনি বর্তমানে রেলওয়ে এবং ভারতের হয়ে খেলেন। তিনি একজন ডানহাতি অফ ব্রেক বোলার এবং ডান হাতে ব্যাট করেন।

প্রারম্ভিক জীবন এবং পটভূমি 
রানা ১৯৯৪ সালের ১৮ই ফেব্রুয়ারি দেরাদুনের উপকণ্ঠে সিনাউলায় জন্মগ্রহণ করেছেন। তাঁর বাবা ছিলেন একজন কৃষক।

আন্তর্জাতিক ক্রীড়া জীবন 
তিনি ২০১৪ সালে শ্রীলঙ্কার বিপক্ষে মহিলাদের একদিনের আন্তর্জাতিক এবং মহিলাদের টি-টোয়েন্টি আন্তর্জাতিকে প্রথম দেশের হয়ে খেলেন।

২০১৬ সালে হাঁটুর আঘাতের পর, তিনি জাতীয় দল থেকে সরে গিয়ে ছিলেন এবং পরের পাঁচ বছর আন্তর্জাতিক ক্রিকেটে খেলতে পারেন নি। এই সময়কালে তিনি ঘরোয়া ক্রিকেট খেলেন এবং ভারত 'খ' দলের হয়েও খেলেন।

২০২১ সালের মে মাসে, ইংল্যান্ড মহিলা ক্রিকেট দলের বিরুদ্ধে ভারতের একমাত্র টেস্ট ম্যাচের জন্য তাঁকে ভারতের টেস্ট ক্রিকেট দলে রাখা হয়েছিল। রানার টেস্ট অভিষেক হয় ২০২১ সালের ১৬ই জুন, ভারতের হয়ে ইংল্যান্ডের বিরুদ্ধে। 

২০২২ সালের জানুয়ারিতে, নিউজিল্যান্ডে ২০২২ সালের মহিলা ক্রিকেট বিশ্বকাপে ভারতীয় দলের জন্য তাঁর নাম ঘোষণা করা হয়েছিল। ২০২২ সালের জুলাই মাসে, ইংল্যান্ডের বার্মিংহামে ২০২২ কমনওয়েলথ গেমসে অন্তর্ভুক্ত হওয়া ক্রিকেট টুর্নামেন্টের জন্য ভারতীয় দলে তাঁকে নির্বাচিত করা হয়েছিল।

তথ্যসূত্র

বহিঃসংযোগ 

 
 
 Sneh Rana  at The Cricket Fanatic 

কমনওয়েলথ গেমসের ক্রিকেটে পদক বিজয়ী
কমনওয়েলথ গেমসে রৌপ্যপদক বিজয়ী ভারতীয়
২০২২ কমনওয়েলথ গেমসের ক্রিকেটার
রেলওয়েজের মহিলা ক্রিকেটার
ভারতের মহিলা টুয়েন্টি২০ আন্তর্জাতিক ক্রিকেটার
ভারতের মহিলা একদিনের আন্তর্জাতিক ক্রিকেটার
ভারতের মহিলা টেস্ট ক্রিকেটার
ভারতীয় মহিলা ক্রিকেটার
জীবিত ব্যক্তি
১৯৮৪-এ জন্ম
উত্তরাখণ্ডের মহিলা ক্রীড়াবিদ
চাঙ্কোনাবে

হল একটি জাপানী স্টু বা ঝোলজাতীয় খাবার, যা সাধারণত সুমো কুস্তিগিররা তাদের ওজন বৃদ্ধি হেতু খাদ্য হিসেবে প্রচুর পরিমাণে গ্রহন করে। চাঙ্কোনাবে সুমো স্ট্যু নামেও পরিচিত। জাপানী ভাষায় নাবে কথার অর্থ হল গরম খাবার। জাপানীরা সাধারনত শীত ঋতুতে নাবে খান কিন্তু সারা বছরেই বিক্ষিপ্তভাবে নাবে খাওয়ার প্রচলন আছে।

উপাদান 
চাঙ্কোনাবে আসলে জাপানী ধেনো মদ বা মিরিন সহ দাশি অথবা মুরগির ঝোলের মিশ্রণ। কোনও একটি নির্দিষ্ট রন্ধনপ্রনালী অনুসারন করে চাঙ্কোনাবে তৈরি করা হয় না। রান্নার জন্য হাতের কাছে যে উপাদান তাতক্ষনিকভাবে সহজলভ্য থাকে তা দিয়েই এটি প্রস্তুত করা হয়। এটি আসলে প্রচুর পরিমাণ প্রোটিনের উৎস হিসাবে তৈরি হয়। এইকারনে এতে প্রচুর প্রোটিন জাতীয় উপাদান থাকে, যেমন মুরগি (চামড়া ছাড়ানো), মাছ (ভাজা মাছ এবং মাছ দিয়ে তৈরি করা মাছের বল বা ফিস বল), টোফু(সয়াবিনের দুধ দিয়ে তৈরি পনিরজাতীয় খাবার) বা কখনও কখনও গরুর মাংস যোগ করা হয়। শাকসবজির মধ্যে লম্বা সাদা মূলা বা ডাইকন, বাটি শাঁক ইত্যাদি যোগ করা হয়।

এটি একটি স্বাস্থ্যকর খাবার হিসাবে বিবেচিত হয়। চঙ্কোনাবে খুব প্রোটিন-সমৃদ্ধ হয়। সুমো কুস্তিগিরদের ক্যালোরির পরিমাণ বাড়াতে বিয়ার এবং ভাতের সাথে প্রচুর পরিমাণে এটি পরিবেশন করা হয়। অবশিষ্ট চঙ্কোনাবের ঝোল পরে সোমেন বা উদোন নুডলসের জন্য ঝোল হিসাবে ব্যবহার করা যেতে পারে।

চঙ্কোনাবে ঐতিহ্যগতভাবে সুমো কুস্তিগিরদের পদমর্যাদা অনুযায়ী পরিবেশন করা হয়। জ্যেষ্ঠ কুস্তিগির এবং সুমো প্রতিযোগিতায় আগত অতিথিরা চাঙ্কোনাবের প্রথম ভাগ পায়। কনিষ্ঠ কুস্তিগিররা অবশিষ্ট চাঙ্কোনাবের অংশ থেকে তাদের ভাগ পায়।

উৎপত্তি এবং রীতিনীতি
চান্কো মানে এমন একটি খাবার যা সুমো কুস্তিগিরদের দ্বারা গৃহিত হয়। চান্কো নামের উৎপত্তি সম্পর্কে কয়েকটি ভিন্ন তত্ত্ব রয়েছে। প্রচলিত একটি তত্ত্ব অনুসারে চান বা চ্যান কথাটি এসেছে একজন ওয়াকাটা (親方) অর্থাত অবসরপ্রাপ্ত সুমো কুস্তিগির প্রশিক্ষক টো-চ্যান (父ちゃん) -এর নাম থাকে যিনি ড্যাডি নামে জনপ্রিয় ছিলেন এবং কো কথাটি এসেছে তারই এক ছাত্র কোডোমোর নাম থেকে। অর্থাত চাঙ্কো হল এমন একটি খাবার যা একজন সুমো প্রশিক্ষক এবং তার ছাত্ররা পরস্পর বিতরন করে এবং গ্রহন করে।

চাঙ্কোনাবে একটি জনপ্রিয় রেস্তোরাঁর খাবার হিসাবেও পরিচিত। এটি প্রায়শই কিছু বিশেষ রেস্তোরাঁয় পরিবেশন করা হয়। এই রেস্তোরাঁগুলি সাধারণত বিশেষজ্ঞ অবসরপ্রাপ্ত সুমো কুস্তিগিরদের দ্বারা পরিচালিত হয়। কাওয়াসাকি চ্যাঙ্কো টোকিওর রিয়োগোকু জেলায় ১৯৩৭ সালে প্রথম এরকম একটি রেস্তোরাঁ শুরু করেছিল। সেই অঞ্চলে অনেক সুমো আস্তাবল রয়েছে।

সুমো প্রতিযোগিতার সময় চাঙ্কোনাবে পরিবেশন করা হয়, যা একচেটিয়াভাবে মুরগির মাংস দিয়ে তৈরি হয়। চাঙ্কোনাবে প্রস্তুতির সাথে কিছু স্থানীয় প্রবাদ জড়িত যা কুস্তিগিরের দৈহিক সুস্থতার প্রতি ইঙ্গিত দেয়।

তথ্যসূত্র 

জাপানি ভাষার লেখা থাকা নিবন্ধ
জাপানি স্যুপ ও স্টু
সুমো পরিভাষা
সিওমে

সিওমে (এছাড়াও সোমাই নামেও পরিচিত), একটি ইন্দোনেশিয়ান ভাপানো মাছের ডাম্পলিং যা সবজির সাথে চিনাবাদামের সস দিয়ে পরিবেশন করা হয়। এটি চীনা শুমাই থেকে উদ্ভূত। এটি একটি হালকা খাবার হিসাবে বিবেচিত হয়। এই খাবারটি চাইনিজ খাবার ডিম সাম -এর অনুরূপ। এটি ঐতিহ্যগতভাবে শুয়োরের মাংস থেকে তৈরি করা হয় তবে প্রায়শই শুয়োরের মাংসের বদলে টেংগিরি (স্প্যানিশ ম্যাকেরেল) দিয়ে এই রান্না হয়, কারণ অনেক ইন্দোনেশিয়ান হালাল খাদ্যতালিকা আইন পালন করে। কখনও কখনও অন্যান্য ধরনের সামুদ্রিক খাবার যেমন টুনা, ম্যাকেরেল এবং চিংড়িও সিওমে তৈরি করতে ব্যবহার করা যেতে পারে। সিওমের অন্যান্য উপাদানগুলোর মধ্যে রয়েছে ভাপানো বাঁধাকপি, আলু, করলা, সেদ্ধ ডিম এবং টোফু। সিওমেকে প্রায়ই ছোট আকারের টুকরো করে কাটা হয় যাতে তা কামড়ে খাওয়া যায়। চিনাবাদাম সস, মিষ্টি সয়া সস, চিলি সস এবং লেবুর রস দিয়ে এটি পরিবেশন করা হয়।

উৎপত্তি এবং জাত 
সিওমে ইন্দোনেশিয়ার শহরগুলোর এক অন্যতম জনপ্রিয় স্ন্যাক বা হালকা খাবার। এটি রাস্তার পাশের খাবারের স্টল এবং রেস্তোরাঁয় পাওয়া যায় এবং এটি ইন্দোনেশিয়ান শিক্ষার্থীদের জন্য একটি জনপ্রিয় স্কুলের খাবার হিসাবে বিবেচিত হয়। বাকসো, লুম্পিয়া, পেম্পেকের ইত্যাদি স্থানীয় খাবারের মতোই সিওমে চীনা ইন্দোনেশিয়ান রন্ধন প্রনালী দ্বারা প্রভাবিত। চীনা ইন্দোনেশিয়ান সিওমে খুব কম চিনাবাদাম সসের সাথে পরিবেশন করা হয়। এটি চিনাবাদাম সসের পরিবর্তে একটি মিষ্টি-টক এবং মশলাদার মরিচের সসের সাথে পরিবেশন করা হয়। কখনো কখনো একে কোন সস ছাড়াই, খাঁটি চীনা শুমাইয়ের মতোও পরিবেশন হয়।

সিওমে দীর্ঘকাল ধরে ইন্দোনেশিয়ান রন্ধনপ্রণালীতে অন্তর্ভুক্ত এক জনপ্রিয় পদ। বান্দুং -শৈলীর সিওমে (সিওমে বান্দুং) খাবার সবচেয়ে বিখ্যাত। স্থানীয় সুন্দানিজ রন্ধন প্রনালীর প্রভাবে এর রন্ধনশৈলীতে বিভিন্ন বৈশিষ্ট্য যুক্ত হয়েছে। বেশিরভাগ সিওমে বিক্রেতাই আজ সুদানিজ। এই পদটি আবার একইভাবে স্থানীয় পদবাটাগোর -এ রূপান্তরিত হয়েছে। বাটাগোর হল অপর এক স্থানীয় খাবার বাকসো তাহু গোরেং- এর সংক্ষিপ্ত রূপ। বান্দুং হল সিওমের অনুরূপ একটি খাদ্যপদ। সিওমেকে ভাপিয়ে রান্না করা হয় কিন্তু বান্দুংকে ভাপানোর পরিবর্তে ভাজা করা হয়।

তথ্যসূত্র 

ভাপায়িত খাবার
অপর্যালোচিত অনুবাদসহ পাতা
গুলাই

গুলাই হল এক শ্রেণীর মশলাদার এবং সমৃদ্ধ স্টু যা সাধারণত ইন্দোনেশিয়া,  মালয়েশিয়া এবং সিঙ্গাপুরে খাওয়া হয়। এই খাবারের প্রধান উপাদানগুলি হল, হাঁস-মুরগির মাংস, ছাগলের মাংস, গরুর মাংস, মাটন, বিভিন্ন ধরণের ওফাল, মাছ এবং সামুদ্রিক খাবার, শাকসবজি (যেমন কাসাভা পাতা), কাঁচা কাঁঠাল এবং কলার কান্ড।

গুলাইকে প্রায়ই ইন্দোনেশিয়ান কারি হিসাবে বর্ণনা করা হয়,     যদিও এটিকে মালয়েশিয়া এবং সিঙ্গাপুরে স্থানীয় খাবার হিসেবেও বিবেচনা করা হয়। গুলাই হল সেদেশের তরকারিজাতীয় খাবারের একটি সাধারণ নাম, যদিও ইন্দোনেশিয়ান, মালয়েশিয়ান এবং সিঙ্গাপুরের রন্ধনপ্রণালীতে কারি (তরকারি)  শব্দটিরও ব্যবহার রয়েছে।

উপাদান 
গুলাই খাবারটি সাধারণত ঘন  হলুদ রঙের হয় কারণ এতে বিশেষভাবে হলুদ যোগ করা হয়। গুলাই -এর উপাদানের মধ্যে রয়েছে হলুদ, ধনে, কালো মরিচ, গালাঙ্গাল, আদা, কাঁচামরিচ, শ্যালট, রসুন, মৌরি, লেমনগ্রাস, দারুচিনি এবং ক্যারাওয়ের মতো মশলা থাকে। এই মশলাগুলি বেটে একসাথে মেশানো হয় এবং প্রধান খাবারের উপাদানগুলির সাথে যোগ করে তার মধ্যে নারকেল দুধ মিশিয়ে রান্না করা হয়।  মালয়েশিয়াতে খাবারের জন্য প্রস্তুত গ্রেভি ঘন করতে কেরিসিক যোগ করা হয়। 

গুলাই রন্ধনপ্রনালীর উপাদানে অঞ্চল্ভেদে সামান্য ভিন্নতা দেখা যায়। উদাহরণস্বরূপ, জাভাতে গুলাইয়ের রঙ বেশিরভাগই হালকা হলুদ হয়, যেখানে সুমাত্রায় এই খাবারের রং আবার লালচে হয়। পালেমবাং-এ, গুলাই রসুন, শ্যালোট, হলুদ, হলুদ পাতা এবং আনারসের মতো উপাদানগুলি নিয়ে তৈরি হয়। পশ্চিম সুমাত্রার মিনাংকাবাউ ভূমিতে, রুকু-রুকু পাতা ( Ocimum tenuiflorum) গুলাইয়ের একটি আবশ্যিক উপাদান। গুলাইয়ের জাভানিজ প্রকরনে ধনেপাতা মেশানো হয়। জাভানিজ আরেকটি বৈশিষ্ট্য হল এই যে, এতে প্রায়শই তেঁতুল যোগ করা হয় যাকে গুলে বলা হয়, এটিকে গুলাইয়ের অন্যান্য সংস্করণের তুলনায় কিছুটা টক স্বাদ দেয়।

তথ্যসূত্র 

থাই তরকারি
সিঙ্গাপুরীয় রন্ধনশৈলী
মালয়েশীয় রন্ধনশৈলী
উদ্ধৃতির জন্য অনাবৃত ইউআরএলসহ নিবন্ধ
উদ্ধৃতি শৈলীতে ইন্দোনেশীয় ভাষার উৎস (id)
আলমে জাবারুত

আলমে জাবারুত বা আলামুল জাবারুত (আরবি: عَالَم الْجَبَرُوت, রোমানীয় : ʿālam al-jabarūt বা "শক্তিময়তার জগৎ") হল কুরআন সুন্নাহভিত্তিক আধ্যাত্মিক ঘরানার ইসলামিক সৃষ্টিতত্ত্ব বিষয়ক একটি বিশেষ প্রস্তাবিত জগৎ।

এটি পরকালের জান্নাতও বটে, পরম স্বর্গের ব্যতিক্রম। এ জগৎটি এইভাবে চিরন্তন অস্তিত্ববান, অন্যগুলি সৃষ্ট এবং সীমিত।

আরও দেখুন 
 বেরিয়াহ
 সুফিবাদ সৃষ্টিতত্ত্ব

তথ্যসূত্র 

পরলৌকিক স্থান
ইসলামি সৃষ্টিতত্ত্ব
ইসলামি পরিভাষা
পৌরাণিক স্থান
ভাথি

ভাথি (ইংরেজি: Vaathi) ২০২৩ সালের একটি ভারতীয় অ্যাকশন নাট্য চলচ্চিত্র। যা ভেঙ্কি আটলুরি রচিত এবং পরিচালিত। ছবিটি একই সাথে তামিল এবং তেলুগুতে শ্যুট করা হয়েছিল এবং পরবর্তীটির শিরোনাম ছিল স্যার এবং টলিউড স্টুডিও সিথারা এন্টারটেইনমেন্টস এবং ফরচুন ফোর সিনেমাস দ্বারা প্রযোজনা করা হয়েছে। ফিল্মটিতে পি. সাই কুমার, তানিকেল্লা ভারানি, সামুথিরাকানি এবং হাইপার আদির সাথে প্রাথমিক ভূমিকায় ধনুশ এবং সংযুক্তা মেননকে দেখা যায়।

কলাকুশলী 

 ধনুশ বালামুরুগান 'বালা' স্যার (তামিল) / বালা গঙ্গাধর থিলক 'বালু' স্যার (তেলুগু), গণিতের শিক্ষক হিসেবে
 মীনাক্ষী চরিত্রে সংযুক্তা মেনন, জীববিজ্ঞানের শিক্ষক
 পি. সাই কুমার রাষ্ট্রপতি হিসাবে মুথু পান্ডিয়ান (তামিল) / পাথি পাপা রাও (তেলুগু)
 থানিগাচালাম (তামিল) / দীক্ষিতুলু (তেলুগু), স্কুলের প্রধান শিক্ষক এবং তেলুগু/তামিল ও ইতিহাসের শিক্ষক হিসাবে তানিকেল্লা ভারানি
 শ্রীনিবাস তিরুপাঠি (তামিল) / শ্রীনিবাস ত্রিপাঠি (তেলুগু) চরিত্রে সামুথিরাকানি
 থোতাপল্লী মধু
 সুদর্শন (তামিল) / সুদর্শন শর্মা (তেলুগু) চরিত্রে নারা শ্রীনিবাস
 পম্মী সাঁই কলেজে পিয়ন হিসেবে
 কার্তিক চরিত্রে হাইপার আদি , রসায়ন শিক্ষক
 প্রকাশ রেড্ডি (তামিল) / বুলি রেড্ডি (তেলুগু), পদার্থবিদ্যার শিক্ষক হিসেবে শা রা
 নারায়ণন (তামিল) / নারায়ণ (তেলুগু), বালার বাবা চরিত্রে আদুকালাম নরেন
 শিক্ষামন্ত্রী হিসেবে ইলাভারসু
 'বিট্টু' ভূপতি (তামিল) / 'বুথু' ভূষণম (তেলুগু) চরিত্রে রাজেন্দ্রন
 বালার শিক্ষক মহম্মদ আনসারির চরিত্রে হরিশ পেরাদি
 বালার মায়ের চরিত্রে প্রবীণা
 ইন্সপেক্টর সুরেশের চরিত্রে নাগা মহেশ
 গ্রামীণ হিসেবে ভারতীরাজ (ক্যামিও চেহারা)
 সুমন্থ জেলা কালেক্টর আনন্দ মুথুভেল কুমার আইএএস 'মুথু' (তামিল) / আনাভারম সত্যনারায়ণ মূর্তি আইএএস "সাথী গাডু" (তেলুগু) (ক্যামিও চেহারা)
 কেন করুণাস তরুণ আনন্দ মুথুভেল কুমার 'মুথু' (তামিল) / আনাভারম সত্যনারায়ণ মূর্তি "সাথী গাদু" (তেলুগু)
 পদ্মাবতীর চরিত্রে নিত্য শ্রী
 বীরেনা চরিত্রে রাখি

উৎপাদন 
চলচ্চিত্রটির প্রধান ফটোগ্রাফি ৭ জানুয়ারী ২০২২-এ শুরু হয়েছিল। শুটিংয়ের দ্বিতীয় শিডিউলটি ২০২২ সালের এপ্রিলে শুরু হয়েছিল যখন ধানুশ নানে ভারুভেনের শুটিং শেষ করার পরে সেটে যোগ দিয়েছিলেন । ২০২২ সালের অক্টোবরে চিত্রগ্রহণ সম্পন্ন হয়।

মুক্তি

নাট্য 
ছবিটি তামিল এবং তেলুগু ভাষায় ২ ডিসেম্বর ২০২২-এ একটি প্রেক্ষাগৃহে মুক্তির জন্য নির্ধারিত ছিল, কিন্তু স্থগিত করা হয়েছিল।  নভেম্বর ২০২২ সালে, ঘোষণা করা হয় যে ছবিটি মুক্তি পাবে ১৭ ফেব্রুয়ারি ২০২৩।  ঘোষণা করা হয়েছিল যে সেভেন স্ক্রিন স্টুডিও তামিলনাড়ুতে ছবিটির ডিস্ট্রিবিউশন স্বত্ব অধিগ্রহণ করেছে।

হোম মিডিয়া 
প্রাথমিকভাবে, প্রতিবেদনে বলা হয়েছিল যে চলচ্চিত্রটির ডিজিটাল স্বত্ব অহা অর্জিত হয়েছিল, কিন্তু পরে এটি নেটফ্লিক্স দ্বারা অধিগ্রহণ করা হয়েছিল যখন স্যাটেলাইট অধিকারগুলি সান টিভি নেটওয়ার্কের কাছে বিক্রি হয়েছিল।  ছবিটির প্রিমিয়ার নেটফ্লিক্সে ১৭ মার্চ ২০২৩ তারিখে তামিল, তেলুগু এবং হিন্দিতে হয়।

তথ্যসূত্র

বহিঃসংযোগ 

 

২০২৩-এর চলচ্চিত্র
২০২৩-এর অ্যাকশন নাট্য চলচ্চিত্র
ভারতীয় মারপিটধর্মী নাট্য চলচ্চিত্র
২০২০-এর দশকের তেলুগু ভাষার চলচ্চিত্র
ভারতীয় বহুভাষিক চলচ্চিত্র
ভারতের শিক্ষা ব্যবস্থা সম্পর্কে চলচ্চিত্র
পরীক্ষা সম্পর্কিত চলচ্চিত্র
১৯৯৩-এর পটভূমিতে চলচ্চিত্র
২০২০-এর দশকের তামিল ভাষার চলচ্চিত্র
উচ্চ শিক্ষা সম্পর্কিত চলচ্চিত্র
ভেঙ্কি আটলুরি পরিচালিত চলচ্চিত্র
ভারতে দুর্নীতি সম্পর্কে চলচ্চিত্র
গণিত বিষয়ক চলচ্চিত্র
শিক্ষক-ছাত্র সম্পর্ক নিয়ে চলচ্চিত্র
তেলেঙ্গানায় ধারণকৃত চলচ্চিত্র
অন্ধ্র প্রদেশের পটভূমিতে চলচ্চিত্র
তামিলনাড়ুর পটভূমিতে চলচ্চিত্র
চিত্রাশি রাওয়াত

চিত্রাশি রাওয়াত হলেন একজন ভারতীয় মডেল, জাতীয় পর্যায়ের ক্রীড়াবিদ এবং অভিনেত্রী। তিনি ২০০৭ সালে মুক্তিপ্রাপ্ত চাক দে! ইন্ডিয়া  চলচ্চিত্রে কোমল চৌতালার ভূমিকার জন্য পরিচিত। চিত্রাশি বাস্তব জীবনেও একজন হকি খেলোয়াড়। তিনি ১৭ বছর বয়সে হকি খেলা শুরু করেন। তিনি বাম দিকের আক্রমণ ভাগের খেলোয়াড় (স্ট্রাইকার) হিসেবে খেলেন।

খেলোয়াড় জীবন 
রাওয়াত ছোটবেলা থেকেই ফিল্ড হকি খেলতেন।

চাক দে ! ইন্ডিয়া  চলচ্চিত্রে হকি খেলোয়াড়ের চরিত্রে তাঁকে বাছাই করা হয়েছিল। জব্বলপুরে একটি অডিশনের পর নির্মাতারা তাঁকে নির্বাচন করেন। ছবিটি বিশ্বব্যাপী অত্যন্ত জনপ্রিয় হয়েছিল এবং রাওয়াত খ্যাতি অর্জন করেছিলেন। ২০০৮ সালে, তিনি তাঁর দ্বিতীয় উদ্যোগ ফ্যাশনে অভিনয় করেছিলেন। ছবিটি বক্স অফিসে সফল হয় এবং সমালোচকদের প্রশংসা পায়। ২০০৯ সালের অ্যাকশন চলচ্চিত্র লাক -এ তাঁর প্রধান ভূমিকা ছিল। তিনি সুপারস্টার সঞ্জয় দত্ত, ইমরান খান, শ্রুতি হাসান, মিঠুন চক্রবর্তী, এবং রবি কিষাণের বিপরীতে অভিনয় করেছিলেন। লাক বক্স অফিসে মোটামুটি ব্যবসা করেছিল।

তাঁর সর্বশেষ চলচ্চিত্রগুলির মধ্যে রয়েছে ইয়ে দুরিয়াঁ এবং ২০১২ সালের জনপ্রিয় তেরে নাল লাভ হো গয়া।

রাওয়াত গুরু নানক একাডেমির প্রাক্তন ছাত্র। উত্তরাখণ্ডের রায়পুরের বাসিন্দা টিএস রাওয়াতের মেয়ে, চিত্রাশি নিয়মিতভাবে জাতীয় চ্যাম্পিয়নশিপে উত্তরাখণ্ড হকি দলের প্রতিনিধিত্ব করেন। বর্তমানে, তিনি সেন্ট অ্যান্ড্রু এফওয়াইবিএমএম-এ অধ্যয়নরত এবং গণমাধ্যমে তাঁর স্নাতক ডিগ্রি অর্জনের জন্য পড়ছেন। তিনি সহ-অভিনেতা বিদ্যা মালভাদে এবং সাগরিকা ঘাটগের সাথে মিনিট মেইড রসাল কমলালেবুর বিজ্ঞাপন করেছেন।

তিনি দেরাদুন থেকে এসেছেন। তিনি স্টার গোল্ডের সবসে ফেভারিট কৌন উপস্থাপন করছেন। তিনি অপটিমিস্টিক্স এর  কমেডি সার্কাস ২ তে একজন প্রতিযোগী ছিলেন। তিনি মধুর ভান্ডারকরের ফ্যাশন চলচ্চিত্রে শোমু চরিত্রে এবং ২০০৯ সালের অ্যাকশন থ্রিলার চলচ্চিত্র লাক- এ "শর্টকাট" চরিত্রে অভিনয় করেন। তিনি পরবর্তীতে আই'ম এ সেলিব্রিটি..গেট মি আউট অফ হেয়ার!- এর ভারতীয় সংস্করণ ইস জঙ্গল সে মুঝে বাঁচাওতে অংশগ্রহণ করেন।

২০২০ সালে, রাওয়াত টিসকা চোপড়া পরিচালিত একটি ছোট ছবি রুবারুতে অভিনয় করেছিলেন।

চলচ্চিত্রের তালিকা

টেলিভিশন

পুরস্কার

তথ্যসূত্র

বহিঃসংযোগ 

 
 
 
 

হিন্দি টেলিভিশন অভিনেত্রী
ভারতীয় টেলিভিশন অভিনেত্রী
হিন্দি চলচ্চিত্র অভিনেত্রী
২১শ শতাব্দীর ভারতীয় অভিনেত্রী
দেরাদুনের অভিনেত্রী
ভারতীয় মহিলা ফিল্ড হকি খেলোয়াড়
ভারতীয় চলচ্চিত্র অভিনেত্রী
জীবিত ব্যক্তি
জন্মের বছর অনুপস্থিত (জীবিত ব্যক্তি)
উত্তরাখণ্ডের মহিলা ক্রীড়াবিদ
মু ক্রথা

মু ক্রথা () একটি দক্ষিণ-পূর্ব এশীয় রান্নার পদ্ধতি, যার উৎপত্তি থাইল্যান্ডে। ফিলিপাইন, সিঙ্গাপুর এবং মালয়েশিয়ায় এটি মুকাটা নামে পরিচিত। লাওসে এটি সিন্দাদ নামে পরিচিত।

ইতিহাস 
থাই ভাষায় মু ক্রথা মানে হল 'প্যানে রান্না করা শুয়োরের মাংস' (মু কথার অর্থ হল 'শুয়োরের মাংস' এবং ক্রথা কথার অর্থ হল 'প্যান' বা 'স্কিলেট')। মু ক্রথা কোরিয়ান বারবিকিউ পদ্ধতির  সাথে সাদৃশ্যপূর্ণ। এর থাই সংস্করণে কাঠকয়লার ব্যবহার হয়। এই রান্নার পদ্ধতি থাইল্যান্ড এবং লাওস, ফিলিপাইন, মালয়েশিয়া, ইন্দোনেশিয়া এবং সিঙ্গাপুরে বিকশিত হয়েছে।

প্রস্তুতি এবং পরিবেশন 

প্রথমে কাটা মাংস (প্রধানত শুয়োরের মাংস) রান্না করার পাত্রে ভুণা করা হয় ও তার সাথে শাকসবজি এবং অন্যান্য উপাদান (যেমন মাছের বল) মিশিয়ে ঝোলের মতো রান্না করা হয় (যাকে থাই সুকিও বলা হয়)। গরম পাত্রটি জ্বলন্ত কাঠকয়লার উনানে বসানো হয় যা খাবার গ্রিল করে বা ফুটিয়ে তোলে। এই রান্নার পদ্ধতির জন্য সেরা উপাদানগুলি হল শুয়োরের মাংস, মুরগির মাংস, মাটন, ভেড়ার মাংস, সামুদ্রিক খাবার, শাকসবজি এবং মাশরুম। থাইল্যান্ডে স্থানীয় ঐতিহ্যবাহী মু ক্রথা সাধারণত চিম সুকির সাথে পরিবেশন করা হয়। চিম সুকি একটি জনপ্রিয় সস বা চাটনি। এর প্রধান উপাদান হিসাবে চিলি সস ব্যবহার হয়। কিছু রেস্তোরাঁ সামুদ্রিক খাবারের সাথে ন্যাম চিম সীফুড নামক স্থানীয় খাবার পরিবেশন করা হয়।

মু ক্রথা রান্না করার সময় প্যানে সাধারণত এক টুকরো মাংসের চর্বি মিশিয়ে রান্না করা হয়। খাবারের উপাদানগুলি যাতে একে অপরের সাথে মিশে চটচটে না হয়ে যায় তার জন্য এই চর্বি থেকে নিসৃত তেল বিশেষ সহায়তা করে।

থাইল্যান্ডে অনেক রেস্তোরাঁয় মু ক্রথা পাওয়া যায় কারণ এটি তৈরি করা সহজ এবং বিভিন্ন সময়ে খাবারের জন্য উপযুক্ত।

তথ্যসূত্র 

জাতীয় পদ
শূকরের মাংসের পদ
থাই রন্ধনশৈলী